10 วันที่แล้วมีอาการใจสั่น ใจเต้นเร็ว เนื่องจากกินกาแฟ+กับนอนดึก 2 วันแล้วไม่หายเลยไปหา วัดความดันรอบแรก 140+ (ตื่นเต้นกลัวมาก) พยาบาลบอกให้นั่งพักก่อน วัดรอบ2 130+ ยังตื่นเต้นอยู่+ใจสั่น ตรวจคลื่นหัวใจ คือสั่นมาก ให้ยาลดใจสั่น และนัดตรวจไทรอยด์อีก 1 สัปดาห์ ผลออกมาคือไม่เป็นไทรอยด์ และอาการใจสั่นก็ไม่มีแล้ว หัวใจเต้นปกติ แต่วัดความดัน ได้ 140 เลยให้เริ่มกินยา กินวันแรกปวดหัวมากๆ เลยแนะนำให้เข้ามาเปลี่ยนยา เจออีกคนเค้าบอกว่า อายุยังน้อยอยู่เลยทำไมได้กินยาแล้ว แล้วก็ถามน้ำหนักส่วนสูง (อายุ25น้ำหนัก52สูง157) บอกให้ไปลดเค็ม กับออกกำลังกายลดน้ำหนักดู จะได้กินยาไปตลอดไยู่ที่ตัวเรา ตอนนี้กินยามา 1 สัปดาห์แล้ว ออกกำลังกายด้วยการวิ่ง+เดินเร็ว วันละ 5 โล สัปดาห์ละ 3-4 วัน มีโอกาสสั่งหยุดยาไหมคะ
สวัสดีค่ะ การมีความดันสูงผิดปกติในผู้ที่อายุน้อยกว่า30ปีนั้นถือว่าผิดปกติ และควรหาสาเหตุที่แน่ชัด เพราะถ้าหากแก้ไขสาเหตุนั้นได้ ก็จะได้ไม่ต้องรับประทานยาลดความดันไปตลอดสาเหตุที่เป็นไปได้ เช่นภาวะหยุดหายใจขณะหลับ โรคไต ปัญหาต่อมไทรอยด์ เนื้องอกที่ต่อมหมวกไต หลอดเลือดผิดปกติแต่กำเนิด การใช้ยาบางชนิด หรือมีการใช้สารเสพติด หรือแอลกอฮอล์แนะนำการพบแพทย์เพื่อตรวจอย่างละเอียดอีกครั้ง และกลับไปตามนัดทุกครั้ง หากไม่มีสาเหตุทางกายที่แก้ไขได้ คือเกิดจากหลอดเลือดเสื่อม ทำให้มีความดันสูงแบบในผู้สูงอายุนั้น การรักษาก็คือการรับประทานยาลดความดัน ควบคุมน้ำหนัก และออกกำลังกายอย่างสม่ำเสมอ ซึ่งอาจต้องรับประทานไปตลอด แต่หากมีสาเหตุที่แก้ไขได้ เช่นมีเนื้องอกต่อมหมวกไต แล้วได้รับการแก้ไขไป ก็อาจจะไม่จำเป็นต้องใช้ยาไปตลอดชีวิต